Sekolah Berasrama Penuh Integrasi Tun Abdul Razak

Sekolah Berasrama Penuh Integrasi Tun Abdul Razak (INSTAR) (Inggeris: Tun Abdul Razak Integrated Boarding School) merupakan salah satu daripada 74 buah Sekolah Berasrama Penuh (SBP) di Malaysia yang terletak di Pulau Serai, Pekan, Pahang. Pada 2009, Sekolah Berasrama Penuh Integrasi Tun Abdul Razak memiliki 127 pelajar lelaki dan 328 pelajar perempuan, menjadikan jumlah keseluruhan murid seramai 452 orang. Ia mempunyai seramai 68 orang guru. Keluasan tapak sekolah ini yang terletak dalam kawasan ADUN Peramu Jaya, Parlimen Pekan, kira-kira 15km dari bandar Pekan dan 35km dari bandar Kuantan ialah 38 ekar. Moto sekolah ini ialah Beyond Success dan visi sekolah ialah Pendidikan Sepanjang Hayat. Matlamat Instar adalah NoSPa iaitu Nombor satu Pahang Sejarah InSTAR yang telah dibuka pada 4 Ogos 2003 dengan nama Sekolah Berasrama Penuh Integrasi Pekan (SBPIP) hanya dihuni oleh para pelajar Tingkatan Satu yang diambil dari sekolah-sekolah yang berkelayakan. Pengambilan para pelajar Tingkatan Empat pertama dimulakan pada tahun 2004. Pada 23 Mei 2010, nama Sekolah Berasrama Penuh Integrasi Pekan telah ditukar secara rasmi kepada Sekolah Berasrama Penuh Integrasi Tun Abdul Razak dengan nama singkatan InSTAR (Intergrated Boarding School of Tun Abdul Razak). Sejak itu, InSTAR terus berkembang dan pernah mencapai muatan maksimum dengan enrolmen 560 orang pelajar, 62 orang guru dan 20 orang kakitangan sokongan. Sistem akademik Seperti Sekolah-sekolah Berasrama Penuh Integrasi di Malaysia yang lain, InSTAR mewajibkan para pelajar menengah rendah mengambil sebelas (11) mata pelajaran bagi Pentaksiran Tingkatan 3 (PT3) termasuk subjek Bahasa Arab . Bagi para pelajar menengah tinggi, mereka ditawarkan untuk meneruskan pembelajaran dalam salah satu aliran yang ditawarkan untuk Sijil Pelajaran Malaysia (SPM) iaitu: 1. Sains Tulen menawarkan 9 subjek untuk SPM iaitu Bahasa Melayu, Bahasa Inggeris, Sejarah, Matematik, Matematik Tambahan, Biologi, Fizik, Kimia, Pendidikan Agama Islam. 2. Sains Tulen Agama menawarkan 11 subjek untuk SPM iaitu Bahasa Melayu, Bahasa Inggeris, Sejarah, Matematik, Matematik Tambahan, Biology, Fizik, Qimia, Bahasa Arab Tinggi, Pendidikan Quran dan Sunnah Pendidikan Syariah Islamiyah. Bahasa antarabangsa yang diperkenalkan di sekolah ini ialah Bahasa Arab dan Bahasa Perancis. Sekolah ini juga terlibat dalam program BCCC iaitu salah satu program pengantarabangsaan sekolah. Senarai pengetua Sejak beroperasi pada 4 Ogos 2003, InSTAR telah diterajui oleh beberapa orang pengetua seperti berikut: Tuan Haji Azhari bin Tauhid telah menerajui InSTAR sejak 16 April 2008. Dalam Rancangan Jangka Panjang 2010-2015, visi sekolah ini telah diubah kepada "Menjadi Sekolah Berkesan Yang Bertaraf Dunia" yang disesuaikan dengan Visi Bahagian Sekolah Berasrama Penuh Dan Sekolah Kecemerlangan iaitu "Peneraju Pendidikan Bertaraf Dunia". Salah satu agenda terhadap pencapaian visi ini ialah pengemblengan seluruh tenaga ke arah pencapaian taraf "Sekolah Berprestasi Tinggi (SBT)". Enam lampiran yang ditetapkan dalam SBT cuba dicapai melalui program-program dalam rancangan jangka panjang tersebut yang dihalusi dalam rancangan jangka pendek tahunan. Slogan 2011 "We come, We win, We lead" direalisasikan dalam pelbagai kejayaan di peringkat Kebangsaan dan Antarabangsa dalam pelbagai bidang terutamanya inovasi sains. Pada 1 Oktober 2011, Tuan Haji Azhari telah ditukarkan ke SEMSAS dan kemudiannya, InSTAR diterajui oleh Pn. Lailatun Zalaliah bt Hussain. Pencapaian 16 Februari 2011: Timbalan Perdana Menteri Malaysia yang juga Menteri Pelajaran Malaysia, Tan Sri Muhyiddin Yassin hari ini mengumumkan InSTAR sebagai Sekolah Berprestasi Tinggi (SBT). 12 September 2011: Menerima Anugerah Tawaran Baru Kepada Pengetua dan Guru Besar Bidang Keberhasilan Utama Negara (NKRA) Pendidikan daripada Timbalan Perdana Menteri merangkap Menteri Pelajaran Malaysia 20 Mac 2014: InSTAR berjaya menduduki tempat pertama Sekolah Terbaik dalam Negeri Pahang bagi SPM 2013 dengan GPS 1.84 Ikrar pelajar We, The students of InSTAR,Pledge to, Strive for excellence,Be well-disciplined,Always respect teachers,Cleanliness is our way of life,Well-mannered we will always be,Pursue knowledge,Live life harmoniously. Logo Alamat Sekolah Berasrama Penuh Integrasi Tun Abdul Razak Pulau Serai 26600, Pekan Pahang, Malaysia Telefon = 6094101010 Faks = 6094101030 Rujukan Pautan luar Alumni Facebook Channel Telegram https://t.me/SBPITAR